
### **คำสั่งเทศบาลตำบลไม้เรียง**

**ที่ 116/2559**

**เรื่อง การแบ่งมอบอำนาจหน้าที่ของปลัดเทศบาล**

………………………………………………………

 ตามที่เทศบาลตำบลไม้เรียง ได้มีคำสั่งที่ 420/2554 ลงวันที่ 17 ตุลาคม 2554 เรื่อง การแบ่งมอบอำนาจหน้าที่ของปลัดเทศบาล ได้มีการมอบอำนาจให้ นายเทพนรินทร์ ทองสัมฤทธิ์ พนักงานเทศบาล ตำแหน่ง รองปลัดเทศบาล (นักบริหารงานเทศบาล 6) เลขที่ตำแหน่ง 00-0101-002 ควบคุม กำกับดูแล ตรวจสอบการปฏิบัติราชการของส่วนราชการ กองช่าง และกองสาธารณสุขและสิ่งแวดล้อม นั้น

 เนื่องจากคณะกรรมการกลางพนักงานเทศบาล (ก.ท.) ได้มีประกาศ เรื่อง การจัดทำมาตรฐานกำหนดตำแหน่งพนักงานเทศบาล พ.ศ. 2558 ลงวันที่ 27 พฤศจิกายน 2558 ประกอบกับมติคณะกรรมการพนักงานเทศบาลจังหวัดนครศรีธรรมราช (ก.ท.จ.) เมื่อวันที่ 15 ธันวาคม 2558 ได้เห็นชอบการจัดตำแหน่งพนักงานเทศบาลเข้าสู่ประเภทตำแหน่งสายงาน และระดับตำแหน่ง (ระบบแท่ง) จึงส่งผลให้ชื่อตำแหน่งในสายงาน ประเภทตำแหน่ง ระดับตำแหน่ง และตำแหน่งเลขที่ ตามคำสั่งดังกล่าวข้างต้นไม่ถูกต้องตามข้อเท็จจริง

ดังนั้น เพื่อให้การปฏิบัติงานของเทศบาล เป็นไปด้วยความรวดเร็วคล่องตัวเหมาะสม และมีประสิทธิภาพ จึงอาศัยอำนาจตามความในข้อ 264 และข้อ 268 แห่งประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขในการบริหารงานบุคคลของเทศบาล ลงวันที่ ๒๕ พฤศจิกายน ๒๕๔๕ (รวมแก้ไขเพิ่มเติมถึงปัจจุบัน) จึงยกเลิกคำสั่งดังกล่าวข้างต้น และแบ่งมอบอำนาจหน้าที่ของปลัดเทศบาลให้ นายเทพนรินทร์ ทองสัมฤทธิ์ ตำแหน่ง รองปลัดเทศบาล (นักบริหารงานท้องถิ่น ระดับต้น) เลขที่ตำแหน่ง 21-2-00-1101-002 ควบคุม กำกับดูแล ตรวจสอบการปฏิบัติราชการของส่วนราชการให้เป็นไปตามระเบียบกฎหมายก่อนทำความเห็นเสนอปลัดเทศบาล ดังนี้

1) กองช่าง

2) กองสาธารณสุขและสิ่งแวดล้อม

 ทั้งนี้ ตั้งแต่บัดนี้เป็นต้นไป และคำสั่งใดขัดแย้งกับคำสั่งนี้ให้ยกเลิกและใช้คำสั่งนี้แทน

### สั่ง ณ วันที่ 8 มีนาคม พ.ศ. ๒๕๕9

 ว่าที่ ร.ต.

 (ประยูรศักดิ์ ลิ่มพาณิชย์)

 ปลัดเทศบาลตำบลไม้เรียง